Ѽпрест҃а́я дв҃о, мт҃и гдс̑а вы́шнягѡ, скоропослу́шная засту́пнице всѣ́хъ, къ тебѣ̀ съ вѣ́рою прибѣга́ющихъ!́зри съ высоты̀ нбс̑нагѡ вели́чія твоегѡ̀ на мя̀ непотре́бнаго, ко ст҃ѣ́й ікѡ́нѣ твое́й припа́дающа:услы́ши ско́рѡ смире́нную мл҃тву менє̀ грѣ́шнагѡ и принесѝ ю̀ къ сн҃у твоему̀:умолѝ єго̀, да ѡзари́тъ мра́чную ду́шу мою̀ свѣ́томъ бж҃е́ственныя бл҃года́ти своея̀ и ѡчи́ститъ у́мъ мо́й ѿ по́мыслѡвъ су́етныхъ, да умири́тъ стра́ждущее моѐ се́рдце и исцѣли́тъ ра̂ны єгѡ̀, да вразуми́тъ мя̀ на дѡ́брая дѣла̀ и укрѣпи́тъ рабо́тати єму̀ со стра́хомъ, да прости́тъ вся̂ содѣ̂янная мно́ю ѕла̂я, да изба́витъ ѿ вѣ́чныя му́ки и не лиши́тъ нбс̑нагѡ своегѡ̀ црс̑твія